สังคมข่าวหุ้น
ดัชนีหุ้นไทยปิดตลาด 1,666.36 จุด ลดลง 3.91 จุด มูลค่าซื้อขาย 61,529 ล้านบาท นักลงทุนต่างชาติขายสุทธิ 2,855 ล้านบาท หุ้นไทยปรับลงตามตลาดภูมิภาคที่ติดลบกันเป็นส่วนใหญ่ หลัง "ทรัมป์" ส่งสัญญาณเรื่องมาตรการปฏิรูปภาษี ทำให้เงินดอลลาร์สหรัฐแข็งค่าขึ้น กดดันค่าเงินในเอเชียให้อ่อนค่าลง พร้อมกันนี้ Fund Flow ชะลอด้วย วันนี้ตลาดหุ้นไทยมีโอกาสแกว่งไซด์เวย์ มีแนวรับ 1,650 จุด แนวต้าน 1,680 จุด...
29 ก.ย. 2560

สังคมข่าวหุ้น : เล็กเซียวหงส์
ดัชนีหุ้นไทยปิดตลาด 1,666.36 จุด ลดลง 3.91 จุด มูลค่าซื้อขาย 61,529 ล้านบาท นักลงทุนต่างชาติขายสุทธิ 2,855 ล้านบาท หุ้นไทยปรับลงตามตลาดภูมิภาคที่ติดลบกันเป็นส่วนใหญ่ หลัง “ทรัมป์” ส่งสัญญาณเรื่องมาตรการปฏิรูปภาษี ทำให้เงินดอลลาร์สหรัฐแข็งค่าขึ้น กดดันค่าเงินในเอเชียให้อ่อนค่าลง พร้อมกันนี้ Fund Flow ชะลอด้วย วันนี้ตลาดหุ้นไทยมีโอกาสแกว่งไซด์เวย์ มีแนวรับ 1,650 จุด แนวต้าน 1,680 จุด…
*…PTTGC จัดเป็นหุ้นโดดเด่นสุดกลุ่มปิโตรเคมี มีการปรับราคาเป้าหมายใหม่เป็น 100 บาท จากเดิม 90 บาท ต้อนรับธุรกิจปิโตรเคมีขาขึ้น เช่นเดียวกับ IVL ที่มีการปรับราคาเป้าหมายใหม่เป็น 52 บาท จากเดิม 44 บาท และหุ้น GGC ปรับราคาเป้าหมายขึ้นเป็น 20 บาท จากเดิม 16 บาท  เอาเป็นว่ามี 3 ราคาให้เลือกใครชอบตัวไหน..ตามสบายกันไปเลย…
*…GL ท่าทางหมดรอบหรือไงก็ไม่ทราบ ราคาทรุดฮวบเกือบ 5% แว่วมาว่าขาใหญ่ชื่อดังทนไม่ไหวสาดออกมาแล้ว แถมผู้บริหารโบรกเกอร์ใหญ่ที่สวมบท “เชียร์ลีดเดอร์” ช่วยลูกค้าได้ออกของก็ดูเหมือนจะหมดมุขไปด้วย..ถือเป็นสัจธรรม หุ้นตัวไหนที่ขึ้นด้วยวิธีพิเศษ มันอยู่ได้ไม่นานหรอก…
*…JASIF-DIF น่าจะเป็นทางเลือกยามนี้ได้เช่นกัน เพราะดูแล้วทั้ง 2 ตัว มีสตอรี่เหมือนกันคือสินทรัพย์เพิ่มขึ้น ทำให้ราคาเป้าหมายปรับขึ้นด้วยเช่นกัน DIF เป้าหมายอยู่ที่ 16.70 บาท ส่วน JASIF เป้าหมายอยู่ที่ 12.50 บาท แต่เทียบเรื่องผลตอบแทนจากปันผล JASIF น่าสนใจกว่าเฉลี่ย 9-10% ส่วน DIF เฉลี่ยอยู่ที่ 7-8% ถ้าระยะสั้น DIF น่าเก็งกำไร แต่ระยะยาว JASIF น่าเก็บไว้รับปันผล สะดวกแบบไหนจัดกันไป…
*…ITEL เซ็นสัญญาแล้วอินเทอร์เน็ตชายขอบ มูลค่ากว่า 1,800 ล้านบาท แต่ไม่จบแค่นี้เตรียมเดินหน้าประมูลเพิ่มอีกปีหน้า จะถือว่านี่เป็นโครงการนำร่องก็ว่าได้..ส่วนแม่ ILINK ต้องดูท่าที AOT กับงาน APM ว่าเอาไงกันแน่ “ล้มหรือลุย” ต่อกันแน่..หากยอมรับราคา ILINK และเดินหน้าต่อ..เท่ากับพลิกโฉมหน้าให้กับ ILINK ไปเลยทีเดียว…
*…AAV-BA ชักเริ่มน่าสนใจหลัง ICAO ตรวจสอบเสร็จไปแล้ว ดูพึงพอใจอย่างยิ่ง ทำให้มีโอกาสสูงที่ไทยจะสอบผ่าน..นั่นทำให้เพิ่มสีสันหุ้น AAV-BA ช่วงไฮซีซั่นนี้ได้เป็นอย่างดีทีเดียว..
.*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น